ખેડા અને માતર તાલુકામાં સાબરમતી નદીના પૂરના પાણીને કારણે વ્યાપક નુકશાન થાય છે. આ બાબતે જિલ્લા કલેક્ટર આઇ.કે.પટેલે અવારનવાર પૂરથી પ્રભાવિત થતા ગામડાઓની મુલાકાત લીધી હતી. જેમાં ગામના સરપંચ, અગ્રણી તથા ગ્રામજનો સાથે વાર્તાલાપ કરી તેઓની મુશ્કેલી જાણી હતી. ખેડા તાલુકાના કલોલી, વારસંગ, કઠવાડા, ધરોડા, ચિત્રાસર, પથાપુરા, ગામની મુલાકાત લીધી હતી. તથા માતર તાલુકાના પાલ્લા, ધરોડા, અસામલી, પીપરીયા, કોશ્યલ, ગામની મુલાકાત લઇને ગ્રામજનોને સાંભળ્યા હતા. ત્યારબાદ સરકારના નવીન અભિગમ હેઠળ કલેક્ટરે ખેડા તાલુકાના વારસંગ ગામે રાત્રીસભા કરી હતી. આ પ્રસંગે ખેડા પ્રાન્ત અધિકારી રીટાબેન પંડ્યા ખેડા મામલતદાર રાજેન્દ્રભાઇ પટેલ, માતર મામલતદાર ઉપસ્થીત રહ્યા હતા.